مالی ده اویوشتیریلگن 2 فرقلی ترورچیلیک هجومی عاقبتیده 64 کیشی حیاتینی یوقاتدی.
خوددی شوو حیاتینی یوقاتگن لرنینگ 49 کیشی سی نینگ عادی اهالی و 15 نفری نینگ ایسه عسکر ایکن لیگی معلوم قیلیندی.
مالی اردوسی تامانیدن بیریلگن بیاناتده, تیمبوکتو منطقه سیدن اوته دیگن نیجر دریاسیده, بیر یولاوچی کیمه سی گه قره ته راکت هجومی اویوشتیریلگن لیگی بیلدیریلدی.
ماشینی گه اوچ راکت اصابت ایتگن اوشبو کیمه ده 49 کیشی نینگ حیاتینی یوقاتگن لیگی معلوم قیلیندی.
محلی نشرات ارگان لری تامانیدن ترقه تیلگن خبرلرده, ایچیده 300 کیشی نینگ موجود بولگن اوشبو کیمه نینگ جدی ضرر کورگن لیگی گه قره مسدن قیرغاققه ییتیب باریش گه موفق بولگن لیگی بیلدیریلدی.
گاوو منطقه سیده گی بامبا تومنی گه جایلشتیریلگن عسکر لر گه قره ته اویوشتیریلگن هجومده ایسه 15 نفر عسکر نینگ اولگن لیگی معلوم قیلیندی.
حکومت تامانیدن بیریلگن بیاناتده, ایکله هجومده حیاتینی یوقاتگن لر اوچون 8- سپتامبر کیچه نینگ یریمی دن باشلب 3 کونلیک ملی ماتم اعلان قیلینگن لیگی گه دقت قره تیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
